**OBRAZLOŽENJE PRIJEDLOGA**

**ODLUKE O ISPLATI PRIGODNOG DARA (BOŽIĆNICE) UMIROVLJENICIMA**

**S PODRUČJE OPĆINE ERNESTINOVO**

Predlagatelj: Općinska načelnica Marijana Junušić, univ. spec. oec.

- temeljem članka 41. Statuta Općine Ernestinovo (Službeni glasnik Općine Ernestinovo, broj 1/13, 4/13, 3/18 i 4/18)

Pravna osnova: 35. Zakona o lokalnoj i područnoj (regionalnoj) samoupravi (Narodne novine

br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17)

Prijedlog izradila: Pročelnica Jedinstvenog upravnog odjela, Marina Krajnović, mag. iur.

Obrazloženje prijedloga općeg akta

Sukladno odredbi članka 19. Zakona o lokalnoj i područnoj (regionalnoj) samoupravi općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

* uređenje naselja i stanovanje,
* prostorno i urbanističko planiranje,
* komunalno gospodarstvo,
* brigu o djeci,
* socijalnu skrb,
* primarnu zdravstvenu zaštitu,
* odgoj i osnovno obrazovanje,
* kulturu, tjelesnu kulturu i šport,
* zaštitu potrošača,
* zaštitu i unapređenje prirodnog okoliša,
* protupožarnu i civilnu zaštitu,
* promet na svom području
* te ostale poslove sukladno posebnim zakonima.

Sagledavajući teško financijsko stanje starije populacije, općinska načelnica predlaže isplatu prigodnog dara (božićnica) umirovljenicima s najnižim mirovinama.

Prijedlog je u skladu s financijskim mogućnostima Općine Ernestinovo, koja i sama ima skroman proračun, no ulaže napore kako bi potpomogla najranjivije skupine stanovništva.

Financijska sredstva potrebna za provedbu predložene odluke osigurana su u Proračunu Općine Ernestinovo za 2018. godinu, u iznosu 50.000,00 kn.

Slijedom rečenog, predlaže se usvajanje općeg akta.